संडे टेलिग्राफ के मुताबिक़ ब्रिटिश पॉलिटिकल कंसल्टिंग फर्म CA के लिए अलेक्जेंडर कोगन ने टूल्स बनाए थे. इन टूल्स की मदद से पॉलिटिकल कंसल्टिंग के लिए मनोवैज्ञानिक तरीके से प्रोफाइल और वोटर्स को टारगेट करना आसान हो सका. खास बात यह है कि अलेक्जेंडर कोगन ही वो शख्स है जिसने स्कैंडल सामने आने से 3 साल पहले 2015 में माइक्रोब्लॉगिंग वेबसाइट से डेटा खरीदा था. इस रिपोर्ट में कहा गया है कि कोगन ने ग्लोबल साइंस रिसर्च (GSR) की स्थापना 2014 में की थी, जिसे ट्विटर डेटा तक ऐक्सेस की अनुमति मिल गई थी.